पाएं अपने शहर की ताज़ा ख़बरें और फ्री ई-पेपरडाउनलोड करें
राज्य सरकार के निर्देशानुसार जिला प्रशासन एवं नगरपरिषद सवाई माधोपुर के द्वारा 3 मई से 17 मई तक रेड अलर्ट जन अनुशासन पखवाडा संचालित किया जाएगा। इस अवधि में शहर के लोगों से राज्य सरकार की गाइडलाइन की पालना सख्ती से करवाई जाएगी। नगरपरिषद आयुक्त रविंद्र सिंह यादव ने बताया कि रविवार को नगरपरिषद की टीम द्वारा शहर के ट्रक यूनियन, एम.पी. कॉलोनी, राजकीय चिकित्सालय, इंदिरा रसोई, आश्रय स्थल आदि अलग-अलग स्थानों पर मुख्यमंत्री के अपील वाले पोस्टर तथा मास्क विहीन व्यक्तियों को निशुल्क मास्क वितरित किए गए।
साथ ही कंटेंटमेंट जोन एवं अलग अलग वार्डों में सेनिटाइज का कार्य भी किया गया। टीम के द्वारा कोरोना गाइडलाइन का उल्लंघन करने वाले व्यक्तियों के खिलाफ कार्रवाई करते हुए जुर्माना वसूला जा रहा है। रविवार को गाइडलाइन का पालन नहीं करने वाले 13 व्यक्तियों पर 2600 रुपए का जुर्माना किया गया। ऑटो रिक्शा एवं ऑटो टिपर आदि साधनों से भी लोगों को कोरोना के प्रति जागरूक किया जा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn